
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1182 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός όρων και ρύθμιση θεμάτων που αφορούν 
την υλοποίηση παρεμβάσεων στις τρεις νησιωτι¬ 
κές περιφέρειες της χώρας, Βορείου Αιγαίου, Νο¬ 
τίου Αιγαίου και Ιονίων Νήσων, μέσω συνολικής 

επιχορήγησης. 1 

Έγκριση σύμβασης μίσθωσης έργου στο Δήμο Με- 

λισσίων. 2 

Έγκριση απασχόλησης ενός (1) Τεχνικού συμβούλου 
πολεοδόμου - μηχανικού με σύμβαση μίσθωσης 

έργου. 3 

Έγκριση πρόσληψης με σύμβαση μίσθωσης έργου 2 
ατόμων στον Πολιτιστικό Οργανισμό Δήμου Κάρ- 

λας «ΠΟΛΥΜΝΙΑ». 4 

Έγκριση σύναψης σύμβασης μίσθωσης έργου από 

τον Παιδικό Σταθμό Δήμου Μουζακίου. 5 

Έγκριση πρόσληψης προσωπικού με σύμβαση μίσθω¬ 
σης έργου από τη Νομαρχιακή Αυτοδιοίκηση Ρε- 

θύμνης. 6 

Χορήγηση αδείας ασκήσεως επαγγέλματος φυσικού 
Νοσ/μείων εκτός της περιοχής των ιοντιζουσών 

ακτινοβολιών. 7 

Καθορισμός λατομικής περιοχής στη θέση «Ντουφε- 
κιάρη-Λυκοτρούπι» Δήμου Ασίνης, Νομού Αργολί¬ 
δας. 8 


ΑΠΟΦΑΣΕΙ Σ 

Αριθμ. 31248/ΕΥΣ 5997 

Καθορισμός όρων και ρύθμιση θεμάτων που αφορούν την 
υλοποίηση παρεμβάσεων στις τρεις νησιωτικές περι¬ 
φέρειες της χώρας, Βορείου Αιγαίου, Νοτίου Αιγαίου 
και Ιονίων Νήσων, μέσω συνολικής επιχορήγησης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΈ.Κ. 251Α/2000), όπως συμπλη¬ 
ρώθηκε. 


31 Αυγούστου 2006 

2. Το άρθρο 32 του ν. 3468/2006 (ΦΈ.Κ. 129Α/ 
27.6.2006). 

3. Το άρθρο 90 του «Κώδικα για την Κυβέρνηση και 
Κυβερνητικά Όργανα», που κυρώθηκε με το άρθρο πρώ¬ 
το του π.δ. 63/2005 (Α' 98). 

4. Την κοινή απόφαση του Πρωθυπουργού και του 
Υπουργού Οικονομίας και Οικονομικών υπ’ αριθμ. 37930/ 
ΔΙΟΕ/1264/14.10.2005 «Καθορισμός αρμοδιοτήτων των 
Υφυπουργών οικονομίας και Οικονομικών» (ΦΈ.Κ. 1432/ 
Β/14.10.2005). 

5. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΈ.Κ. 165/τ.Α/14.7.2000). 

6. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΈ.Κ. 57/Α/21.3.2002). 

7. Τον Κανονισμό (ΕΚ) 1260/1999 του Συμβουλίου της 
21.6.1999 «Περί γενικών διατάξεων για τα διαρθρωτι¬ 
κά ταμεία», όπως τροποποιήθηκε με τον Κανονισμό 
1447/2001 του Συμβουλίου. 

8. Την Κοινή Υπουργική Απόφαση υπ’ αριθμ. 35256/ 
17.10.2001 (ΦΈ.Κ. 1352/Β/17.10.2001) για τη Σύσταση Ει¬ 
δικής Υπηρεσίας Συντονισμού της Εφαρμογής των 
Επιχειρησιακών Προγραμμάτων, όπως τροποποιήθηκε 
με την υπ’ αριθμ. 15934/ΕΥΣ 1274/21.3.2002 (ΦΈ.Κ. 411Β’ 
/21.3.2002) και την υπ’ αριθμ. 37085/ΔΙΟΕ890/20.9.2004 
(Φ.Ε.Κ.1450/Β/22.9.2004). 

9. Την υπ’ αριθμ. Ο (2005) 5920/22.12.2005 απόφαση 
της Επιτροπής για την τροποποίηση της απόφασης 
0(2001) 803, με την οποία εγκρίθηκε το ΠΕΠ Βορείου 
Αιγαίου, όπως ισχύει. 

10. Την υπ’ αριθμ. Ο (2005) 5935/22.12.2005 απόφαση 
της Επιτροπής για την τροποποίηση της απόφασης 
0(2001) 804, με την οποία εγκρίθηκε το ΠΕΠ Νοτίου 
Αιγαίου, όπως ισχύει. 

11. Την υπ’ αριθμ. Ο (2005) 5914/ 22.12.2005 απόφαση 
της Επιτροπής για την τροποποίηση της απόφασης 
0(2001) 805, με την οποία εγκρίθηκε το ΠΕΠ Ιονίων 
Νήσων, όπως ισχύει. 

12. Τη διάταξη του άρθρου 17 παρ. 2 του ν. 3212/ 
2003. 

13. Το ν. 3205/2003 «Μισθολογικά λειτουργών, υπαλλή¬ 
λων Δημοσίου, ΝΠΔΔ- ΟΤΑ, στελεχών ΕΛΑΣ, Πυρ/κού- 
Λιμ/κού Σώματος, κ.λ.π.». 

14. Το π.δ. 1/1986 (ΦΈ.Κ. 1/Α/15.1.1986) «Καθορισμός αρ¬ 
μοδιοτήτων Υπουργείου Αιγαίου» όπως συμπληρώθηκε 
με το π.δ. 326/2000 (ΦΈ.Κ. 267/Α/8.2.2000). 

15. Το π.δ. 110/2001 (Φ.Ε.Κ. 101/Α/ 22.3.2001) «Οργανισμός 
του Υπουργείου Αιγαίου», όπως συμπληρώθηκε και τρο¬ 
ποποιήθηκε με το π.δ. 106/2003 (Φ.Ε.Κ. 96/Α/23.4.2003), το 
π.δ. 125/2003 (Φ.Ε.Κ. 108/Α/8.5.2003) και το π.δ. 265/2003 
(Φ.Ε.Κ. 237/Α/14.10.2003). 

16. Την υπ’ αριθμ. Υ1/10.3.2004 (Φ.Ε.Κ. 513/Β/10.3.2004) 
απόφαση του Πρωθυπουργού «Μεταβολή τίτλων Υπουρ¬ 
γείων και καθορισμός της σειράς τάξης των Υπουρ¬ 
γείων». 

17. Τη ΔΙΔΚ/Φ. 1 /2/6139/24.3.20 04 (Φ.Ε.Κ. 527Β’) κοινή 
απόφαση του Πρωθυπουργού και του Υπουργού Εσω¬ 
τερικών Δημόσιας Διοίκησης και Αποκέντρωσης «Ανά¬ 
θεση αρμοδιοτήτων στους Υφυπουργούς Εσωτερικών 
Δημόσιας Διοίκησης και Αποκέντρωσης». 

18. Το π.δ. 49/1988 «Οργανισμός Υπουργείου Εσωτε¬ 
ρικών». 

19. Το ν. 3463/2006 «Κύρωση του Κώδικα Δήμων και 
Κοινοτήτων». 

20. Το γεγονός ότι από την απόφαση αυτή προκαλεί- 
ται δαπάνη του Δημοσίου, η οποία θα προσδιοριστεί 
με νεώτερη απόφαση, αποφασίζουμε: 

Την πραγματοποίηση παρέμβασης μέσω Συνολικής 
Επιχορήγησης στις τρεις (3) νησιωτικές περιφέρειες 
της Χώρας (Βορείου Αιγαίου, Νοτίου Αιγαίου και Ιο- 
νίων Νήσων) και τη ρύθμιση των θεμάτων σχετικά με 
τα έργα και ενέργειες που υλοποιούνται στο πλαίσιο 
αυτής. Ειδικότερα ρυθμίζονται οι διαδικασίες ένταξης, 
υλοποίησης, διαχείρισης, εκτέλεσης, ελέγχου-εποπτείας 
χρηματοδότησης και πληρωμών, καθώς και κάθε άλλη 
σχετική λεπτομέρεια. 

Αρθρο 1 

1. Σκοπός των έργων και ενεργειών που υλοποιούνται 
μέσω Συνολικής Επιχορήγησης είναι η προστασία και 
αναβάθμιση του φυσικού και οικιστικού περιβάλλοντος, 
η τόνωση της νησιωτικής οικονομίας, ώστε να αναστα¬ 
λεί η πληθυσμιακή συρρίκνωση. 

2. Για την επίτευξη του ανωτέρω σκοπού τα έργα και 
οι ενέργειες που υλοποιούνται περιλαμβάνουν: 

α. Κατασκευή, βελτίωση και συμπλήρωση βασικών τε¬ 
χνικών υποδομών κατά προτεραιότητα μικρής κλίμακας 
όπως, οδικά έργα, λιμενικά έργα, έργα ύδρευσης και 
αφαλατώσεις, βασικές κτιριακές υποδομές εκπαίδευσης, 
υγείας, διοίκησης κ.λπ., 

β.Έργα περιβάλλοντος όπως, βιολογικοί καθαρισμοί 
και αποχετεύσεις και έργα διαχείρισης απορριμμά¬ 
των, 

γ. Ενέργειες αναβάθμισης των διοικητικών υπηρεσιών 
και του κοινωνικού δυναμικού, 

δ. Υπηρεσίες Γ ενικού Οικονομικού Συμφέροντος, συ¬ 
μπεριλαμβανομένων δράσεων για τη βελτίωση ακτο¬ 
πλοϊκών συγκοινωνιών καθώς και του ενεργειακού 
ελλείμματος και για την κάλυψη των αναγκών των 
άνυδρων νησιών, 

ε. Ενισχύσεις για ανάπτυξη - αναβάθμιση/ εκσυγχρο¬ 
νισμό της λειτουργίας Πολύ Μικρών και Μικρών Επι¬ 
χειρήσεων στους τομείς της μεταποίησης, εμπορίου, 
τουρισμού και λοιπών υπηρεσιών, 

στ. Ενισχύσεις φυσικών προσώπων (ελεύθερων επαγ- 
γελματιών) για την έναρξη και τον εκσυγχρονισμό επαγ¬ 
γελματικής δραστηριότητας, 

ζ. Τεχνική Βοήθεια/ Δημοσιότητα. 


Άρθρο 2 

Το συνολικό κόστος των ανωτέρω έργων και ενερ¬ 
γειών που υλοποιούνται μέσω Συνολικής Επιχορήγησης 
είναι το εκάστοτε καθοριζόμενο στα οικεία Περιφερει¬ 
ακά Επιχειρησιακά Προγράμματα. 

Άρθρο 3 

1. Τα έργα και οι ενέργειες που υλοποιούνται μέσω 
Συνολικής Επιχορήγησης εντάσσονται στα παρακάτω 
Επιχειρησιακά Προγράμματα των Περιφερειών Βορείου 
Αιγαίου, Νοτίου Αιγαίου και Ιονίων Νήσων: 

α. ΠΕΠ Βορείου Αιγαίου 2000-2006/Μέτρο 1.7: «Ειδικές 
ενέργειες για την στήριξη μικρών νησιών και απομονω¬ 
μένων νησιωτικών περιοχών» 
β. ΠΕΠ Νοτίου Αιγαίου 2000-2006/Μέτρο 5.11: «Ειδικές 
ενέργειες για την στήριξη μικρών νησιών και απομονω¬ 
μένων νησιωτικών περιοχών» 
γ. ΠΕΠ Ιονίων Νήσων 2000-2006/Μέτρο 3.5: «Ειδικές 
ενέργειες για την στήριξη μικρών νησιών και απομονω¬ 
μένων νησιωτικών περιοχών» 

Άρθρο 4 

1. Ως Ενδιάμεσο» Φορείς υλοποίησης της Συνολικής 
Επιχορήγησης σύμφωνα και με τα άρθρα 9 (θ) και 27 (1) 
και (2) του Κ (ΕΚ) 1260/1999, το άρθρο 2 (2) του Κ (ΕΚ) 
438/2001 και το άρθρο 32 του ν. 3468/2006, ορίζονται: 

α. Η Ανώνυμη Εταιρεία με την επωνυμία «Εγνατία Οδός 
Ανώνυμη Εταιρία» (ΕΓΝΑΤΙΑ ΟΔΟΣ Α.Ε) που εδρεύει στο 
Δήμο Θεσσαλονίκης, στην οποία ανατίθεται η υλοποίη¬ 
ση των έργων και ενεργειών τεχνικής φύσεως, υποδο¬ 
μής και υπηρεσιών μηχανικού γενικότερα και 
β. Η αστική μη κερδοσκοπική Εταιρεία με την επω¬ 
νυμία «Ελληνική Αναπτυξιακή Εταιρεία» (ΕΛΑΝΕΤ), που 
εδρεύει στην Αθήνα, στην οποία ανατίθεται η υλοποίηση 
των έργων και δράσεων της Συνολικής Επιχορήγησης 
που αναφέρονται στην ενίσχυση επιχειρηματικών, επαγ¬ 
γελματικών και διοικητικών δραστηριοτήτων. 

2. Με τους Ενδιάμεσους Φορείς Διαχείρισης συνάπτε- 
ται σύμβαση στην οποία καθορίζονται οι λεπτομέρειες 
χρησιμοποίησης της συνολικής επιχορήγησης, σύμφωνα 
με τα οριζόμενα στην παράγραφο 3 του άρθρου 24Α του 
ν. 2860/2000. Οι Ενδιάμεσοι Φορείς έχουν την ιδιότητα 
του Τελικού Δικαιούχου. 

3. Τα έργα και οι ενέργειες που υλοποιούνται εντάσσονται 
στα αντίστοιχα τρία ΠΕΠ Βορείου Αιγαίου, Νοτίου Αιγαίου 
και Ιονίων Νήσων με την ακόλουθη διαδικασία: 

α. Η Ειδική Υπηρεσία Διαχείρισης κάθε ΠΕΠ απευθύνει πρό¬ 
σκληση προς τον Ενδιάμεσο Φορέα Διαχείρισης για υποβολή 
πρότασης ένταξης στο ΠΕΠ της πράξης της Συνολικής Επι¬ 
χορήγησης που αντιστοιχεί στην οικεία Περιφέρεια. 

β. Ο Ενδιάμεσος Φορέας Διαχείρισης υποβάλει την 
πρόταση του υπό μορφή Τεχνικού Δελτίου Εργου (ΤΔΕ) 
στην Ειδική Υπηρεσία Διαχείρισης του οικείου ΠΕΠ, για 
την πράξη της Συνολικής Επιχορήγησης και το εξειδι¬ 
κεύει για τα έργα που εγκρίνονται από την Επιτροπή 
Συντονισμού του άρθρου 8 της παρούσας. 

γ. Η Ειδική Υπηρεσία Διαχείρισης του οικείου ΠΕΠ 
εντάσσει την προτεινόμενη πράξη Συνολικής Επιχορή¬ 
γησης στο ΠΕΠ, με απόφαση του Γ ενικού Γ ραμματέα της 
Περιφέρειας. Η κάθε πράξη (ομάδα ή πακέτο ομοειδών 
έργων ή υποέργων που ανήκουν σε ένα ή περισσότερα 
πεδία παρέμβασης) εντάσσεται στο ΠΕΠ, με τα επιμέ- 
ρους υποέργα. 

δ. Η χρηματοδότηση των πράξεων γίνεται από την 
αντίστοιχη Συλλογική Απόφαση Έργου (ΣΑΕ) του Υπουρ¬ 
γείου Αιγαίου και Νησιωτικής Πολιτικής, το οποίο είναι 
Φορέας Χρηματοδότησης της Συνολικής Επιχορήγησης, 
σύμφωνα με το άρθρο 7 της παρούσας απόφασης. 

4. Ο Ενδιάμεσος Φορέας Διαχείρισης προκηρύσσει 
τους επιμέρους διαγωνισμούς ανάθεσης έργων, υπη¬ 
ρεσιών ή άλλων ενεργειών σύμφωνα με την Κοινοτική 
νομοθεσία περί δημοσίων συμβάσεων και τις ισχύουσες 
διατάξεις για τον Ενδιάμεσο Φορέα. 

Ο Ενδιάμεσος Φορέας Διαχείρισης, στο πλαίσιο των 
αρμοδιοτήτων του και της Σύμβασης της παρ. 2 του 
παρόντος άρθρου διατηρεί την ευθύνη τεχνικής και 
διοικητικής ωρίμανσης των έργων, διενέργειας διαγω¬ 
νισμών, αξιολόγησης, κατάρτισης των επί μέρους συμ¬ 
βάσεων με αναδόχους, επίβλεψης και διοίκησης των 
υποέργων, πιστοποίησης των εργασιών, παραλαβής των 
έργων και πληρωμής των αναδοχών. Σε ό, τι αφορά 
στην εκπόνηση μελετών και στην εκτέλεση των έργων, 
περιλαμβανομένων και των «αποφαινόμενων οργάνων», 
εφαρμόζονται οι σχετικές διατάξεις που ισχύουν για 
τον ενδιάμεσο φορέα. 

Ο Ενδιάμεσος Φορέας Διαχείρισης υποβάλλει Μηνιαία 
Δελτία Πληρωμών και Τριμηνιαία ή Εξαμηνιαία Δελτία 
Παρακολούθησης της υλοποίησης στις Ειδικές Υπηρε¬ 
σίες Διαχείρισης των τριών (3) ΠΕΠ Βορείου Αιγαίου, 
Νοτίου Αιγαίου και Ιονίων Νήσων. Επίσης, ο Ενδιάμεσος 
Φορέας Διαχείρισης υποβάλλει στην Επιτροπή Συντονι¬ 
σμού και στις Ειδικές Υπηρεσίες Διαχείρισης των τριών 
(3) ΠΕΠ τις προβλεπόμενες εκθέσεις εκτέλεσης των έρ¬ 
γων που υλοποιεί, καθώς επίσης και τις τελικές εκθέσεις 
εκτέλεσης των έργων που έχει αναλάβει. 

5. Ο Ενδιάμεσος Φορέας Διαχείρισης μεριμνά για την 
εισαγωγή των στοιχείων υλοποίησης των έργων/ υπο- 
έργων στο ΟΠΣ μέσω της κατάλληλης μηχανογραφικής 
εφαρμογής. 

6. Προκειμένου ο Ενδιάμεσος Φορέας Διαχείρισης να 
προκηρύξει τους επιμέρους διαγωνισμούς ανάθεσης 
έργων ή υπηρεσιών ή να προχωρήσει σε προσκλήσεις 
προς δυνητικούς τελικούς αποδέκτες απαιτείται η προ¬ 
ηγούμενη έγκριση της Επιτροπής Συντονισμού. 

7. Για την τροποποίηση του φυσικού ή οικονομικού 
αντικειμένου των έργων ή υποέργων και του χρονοδια¬ 
γράμματος εκτέλεσης, απαιτείται προηγούμενη έγκριση 
της Επιτροπής Συντονισμού που διαβιβάζεται στην Ει¬ 
δική Υπηρεσία Διαχείρισης του οικείου ΠΕΠ. 

Αρθρο 5 

Για την αποτελεσματική και αποδοτική εφαρμογή της 
Συνολικής Επιχορήγησης προβλέπεται στο χρηματο¬ 
δοτικό πλαίσιο κάθε Μέτρου Συνολικής Επιχορήγησης 
των τριών ΠΕΠ, αντίστοιχη Τεχνική Βοήθεια, για το ύψος 
της οποίας και τις δράσεις της, αποφασίζει η Επιτρο¬ 
πή Συντονισμού του άρθρου 8 της παρούσας. Τελικοί 
Δικαιούχοι των δράσεων Τεχνικής Βοήθειας ορίζονται 
οι αρμόδιες Διευθύνσεις του Υπουργείου Αιγαίου & Νη¬ 
σιωτικής Πολιτικής. 

Άρθρο 6 

Οι έλεγχοι και οι επιθεωρήσεις των έργων και υποέρ- 
γων της Συνολικής Επιχορήγησης ασκείται από τα εξής 
Όργανα, σύμφωνα με τις αρμοδιότητές τους: 


α. Από τις Υπηρεσίες του Ενδιάμεσου Φορέα Διαχεί- 
ρίσης ' 

β. Από την Ειδική Υπηρεσία Διαχείρισης του οικείου 
ΠΕΠ. 

γ. Από την Αρχή Πληρωμής του ΚΠΣ 
δ. Από την ΕΔΕΑ 

Αρθρο 7 

Φορέας Χρηματοδότησης - Διαδικασία Πληρωμών 

1. Ως φορέας Χρηματοδότησης των μέτρων της Συ¬ 
νολικής Επιχορήγησης ορίζεται το Υπουργείο Αιγαίου 
και Νησιωτικής Πολιτικής. 

2. Η καταβολή δαπανών στον Ενδιάμεσο Φορέα Δια¬ 
χείρισης και η πληρωμή επιμέρους αναδοχών και των 
τελικών αποδεκτών θα γίνεται ως ακολούθως: 

α. Το Υπουργείο Αιγαίου και Νησιωτικής Πολιτικής 
ορίζει υπόλογο, ο οποίος είναι αρμόδιος για την πλη¬ 
ρωμή του Ενδιάμεσου Φορέα. 

β. Οι εντολές πληρωμής υπογράφονται από τον 
Υπουργό Αιγαίου και Νησιωτικής Πολιτικής ή από το 
αρμοδίως εξουσιοδοτημένο όργανο του Υπουργείου 
Αιγαίου & Νησιωτικής Πολιτικής. 

γ. Οι αρμόδιες υπηρεσίες του Ενδιάμεσου Φορέα Δι¬ 
αχείρισης πιστοποιούν τις εργασίες και εγκρίνουν τις 
δαπάνες που πραγματοποιούνται στο πλαίσιο της Συνο¬ 
λικής Επιχορήγησης και τις αποστέλλουν προς έγκριση 
στην Επιτροπή Συντονισμού. 

δ. Η Επιτροπή Συντονισμού εγκρίνει την επιλεξιμότητα 
των δαπανών για τα λειτουργικά έξοδα, σύμφωνα με 
τους όρους της σχετικής σύμβασης. 

Άρθρο 8 

1. Συγκροτείται η προβλεπόμενη από την παράγραφο 
4 του άρθρου 24Α του ν. 2860/2000 Επιτροπή Συντονι¬ 
σμού, η οποία αποτελείται από: 

α. τον Υπουργό Αιγαίου και Νησιωτικής Πολιτικής ως 
πρόεδρο, 

β. το Γενικό Γραμματέα Επενδύσεων και Ανάπτυξης 
του Υπουργείου Οικονομίας και Οικονομικών, ως μέ¬ 
λος, 

γ. το Γ ενικό Γ ραμματέα του Υπουργείου Αιγαίου και 
Νησιωτικής Πολιτικής, ως μέλος, 
δ. τον Γ ενικό Γ ραμματέα της Περιφέρειας Βορείου 
Αιγαίου, ως μέλος, 

ε. τον Γ ενικό Γ ραμματέα της Περιφέρειας Νοτίου Αι¬ 
γαίου, ως μέλος, 

στ. τον Γ ενικό Γ ραμματέα της Περιφέρειας Ιονίων Νή¬ 
σων, ως μέλος, ή αναπληρωτές αυτών, 

Η ανωτέρω Επιτροπή συνεδριάζει στο Υπουργείο Αι¬ 
γαίου και Νησιωτικής Πολιτικής. 

2. Η Επιτροπή Συντονισμού είναι αρμόδια για τον συ¬ 
ντονισμό, παρακολούθηση, αξιολόγηση και έγκριση της 
Συνολικής Επιχορήγησης και των έργων και ενεργειών 
που υλοποιούνται μέσω αυτής και ειδικότερα: 

α. Ιεραρχεί και εγκρίνει τις επιμέρους δράσεις, ενέρ¬ 
γειες και υποέργα, τα οποία προκηρύσσει ο Ενδιάμε¬ 
σος Φορέας Διαχείρισης με βάση κριτήρια πληρότητας, 
σκοπιμότητας και ωριμότητας, τα οποία καθορίζονται 
με σχετική απόφαση της ίδιας Επιτροπής. 

β. Προσδιορίζει τις κατηγορίες και τα είδη των δι¬ 
καιούχων της Συνολικής Επιχορήγησης και εγκρίνει τα 
κριτήρια και τις διαδικασίες επιλογής τους. 

γ. Παρακολουθεί την πορεία εφαρμογής της Συνολικής 
Επιχορήγησης και αξιολογεί το έργο του Ενδιάμεσου 
Φορέα Διαχείρισης. 

δ. Προτείνει στην Ειδική Υπηρεσία Διαχείρισης του 
οικείου ΠΕΠ πιθανές τροποποιήσεις των Μέτρων (πε¬ 
ριεχομένου και προϋπολογισμού) της συνολικής Επι¬ 
χορήγησης. 

ε. Εγκρίνει τις εκθέσεις υλοποίησης της Συνολικής 
Επιχορήγησης, οι οποίες συντάσσονται από τον Ενδιά¬ 
μεσο Φορέα Διαχείρισης ανά Μέτρο κάθε ΠΕΠ. 

Οι Ενδιάμεσοι Φορείς Διαχείρισης υποβάλλουν προς 
έγκριση στην Επιτροπή Συντονισμού: 

α. Τα αναλυτικό πρόγραμμα της συνολικής επιχορή¬ 
γησης 

β. Τα προς ένταξη έργα και υποέργα 
γ. Το χρονοδιάγραμμα εφαρμογής της συνολικής επι¬ 
χορήγησης 

δ. Τα αναλυτικά στοιχεία των επιμέρους δαπανών 
υλοποίησης της συνολικής επιχορήγησης 

3. Η Τεχνική Γραμματεία υποστηρίζει το έργο και τη 
λειτουργία της Επιτροπής Συντονισμού. 

3.1 Η στελέχωση της Τεχνικής Γραμματείας αποφα- 
σίζεται από την Επιτροπή Συντονισμού σύμφωνα με τις 
ανάγκες / απαιτήσεις του έργου της Επιτροπής. 

Με στόχο την εύρυθμη λειτουργία και την επίτευ¬ 
ξη του σκοπού της Επιτροπής Συντονισμού, η Τεχνική 
Γραμματεία αποτελείται, από ένα στέλεχος του Υπουρ¬ 
γείου Οικονομίας και Οικονομικών και από στελέχη του 
Υπουργείου Αιγαίου και Νησιωτικής Πολιτικής με οποι¬ 
αδήποτε εργασιακή σχέση μαζί του, με τις παρακάτω 
αρμοδιότητες και προσόντα και την ακόλουθη κατ’ 
ελάχιστο σύνθεση: 

α)Έναν προϊστάμενο, ο οποίος έχει τη συνολική εκτε¬ 
λεστική ευθύνη και αρμοδιότητα της αποτελεσματικής 
λειτουργίας της Τεχνικής Γραμματείας. Ο προϊστάμενος 
θα πρέπει να έχει προσόντα κατηγορίας Π.Ε., με του¬ 
λάχιστον δεκαετή συνολική προϋπηρεσία. 

β)Ένα στέλεχος με προσόντα κατηγορίας Π.Ε., με 
τουλάχιστον πενταετή συνολική προϋπηρεσία και με 
κύρια αρμοδιότητα του την παρακολούθηση του έργου 
του ενός Ενδιάμεσου Φορέα Διαχείρισης. 

γ)Ένα στέλεχος με προσόντα κατηγορίας Π.Ε., με 
τουλάχιστον πενταετή συνολική προϋπηρεσία και με 
κύρια αρμοδιότητα του την παρακολούθηση του έργου 
του δεύτερου εκ των δύο Ενδιάμεσων Φορέων Διαχεί¬ 
ρισης. 

δ) Ένα στέλεχος με προσόντα κατηγορίας Π.Ε., με 
τουλάχιστον τριετή συνολική προϋπηρεσία και με κύ¬ 
ρια αρμοδιότητα του την τεχνική και διοικητική προ¬ 
ετοιμασία και παρακολούθηση των δράσεων Τεχνικής 
Βοήθειας και Δημοσιότητας των Μέτρων της Συνολικής 
Επιχορήγησης. 

ε)Ένα στέλεχος με προσόντα τουλάχιστον κατηγο¬ 
ρίας Δ.Ε., με γνώσεις χειρισμού μηχανών γραφείου, και 
αρμοδιότητα τη γραμματειακή υποστήριξη της Τεχνικής 
Γ ραμματείας. 

Για την αποτελεσματική λειτουργία της Τεχνικής 
Γραμματείας ως προς εξειδικευμένα θέματα των αρ¬ 
μοδιοτήτων της, δύναται να ανατεθούν σχετικές υπηρε¬ 
σίες συμβούλου σε αντίστοιχο εξειδικευμένο ανάδοχο, 
κατόπιν σχετικής απόφασης / έγκρισης της Επιτροπής 
Συντονισμού της Συνολικής Επιχορήγησης. 


3.2 Το έργο / αρμοδιότητες της Τεχνικής Γ ραμματείας 
και ο τρόπος λειτουργίας της έχουν ως εξής: 

α) Προετοιμασία των θεμάτων για τις συνεδριάσεις 
της Επιτροπής Συντονισμού. 

β) Επικοινωνία με τους Ενδιάμεσους Φορείς Διαχεί¬ 
ρισης, σχετικά με την ωρίμανση των εγκεκριμένων από 
την Επιτροπή Συντονισμού υποέργων, ως προς τις υπο¬ 
δομές και των προκηρύξεων ως προς τις ενισχύσεις. 

γ) Επικοινωνία και ενημέρωση από τους Ενδιάμεσους 
Φορείς Διαχείρισης, σχετικά με την πορεία υλοποίησης 
των έργων και υποέργων. 

δ) Επεξεργασία των στοιχείων των εκθέσεων εκτέλε¬ 
σης των έργων των Ενδιάμεσων Φορέων Διαχείρισης 
και ενημέρωση επ’ αυτών της Επιτροπής Συντονισμού. 

ε) Διοικητική και τεχνική προετοιμασία και διαχείριση 
των δράσεων Τεχνικής Βοήθειας και Δημοσιότητας, σύμ¬ 
φωνα με τις σχετικές οδηγίες του Υπουργείου Αιγαίου 
και Νησιωτικής Πολιτικής, ως Τελικού Δικαιούχου και τις 
αντίστοιχες αποφάσεις της Επιτροπής Συντονισμού. 

στ) Διεκπεραίωση της επικοινωνίας, αλληλογραφίας 
της Επιτροπής Συντονισμού με κάθε τρίτο. 

3.3 Με νεώτερη απόφαση καθορίζεται η αμοιβή ή η 
αποζημίωση των μελών της Τεχνικής Γ ραμματείας σύμ¬ 
φωνα με την ισχύουσα νομοθεσία. 

Αρθρο 9 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2006 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΑΙΓΙΑΙΟΥ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

Αριθμ. οικ. 45146 (2) 

Έγκριση σύμβασης μίσθωσης έργου στο 
Δήμο Μελισσίων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση,οργάνωση, 
στελέχωση Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου» (Φ.Ε.Κ. 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (Φ.Ε.Κ. 151/Α/6.8.2004). 

4. Τις διατάξεις του άρθρου 28 παρ. 5 του ν. 2190/ 
1994. 

5. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α. 

6. Το υπ’ αριθμ. Φ.7 ΟΔΕ ΚΕΠ/10307/17.5.2006 έγγραφο 
του ΥΠ.ΕΣ.Δ.Δ.Α. 

7. Το υπ’ αριθμ. πρωτ. Φ.7/2/ΟΔΕ ΚΕΠ/12690/17.7.2006 
έγγραφο του Γραφείου Υφυπουργού του ΥΠ.ΕΣΔ.Δ.Α., 
με το οποίο κατανέμονται (283) συμβάσεις μίσθωσης 
έργου, διάρκειας έως 12 μήνες, για την στελέχωση των 
Κ.Ε.Π. των οποίων οι συμβάσεις λήγουν κατά τη χρονική 
περίοδο από 1.9.2006 έως 31.12.2006, αποφασίζουμε: 

1. Εγκρίνουμε την πρόσληψη (4) ατόμων με σύμβαση 
μίσθωσης έργου και για χρονικό διάστημα (12) μηνών 
από τον Δήμο Μελισσίων για το Κέντρο Εξυπηρέτησης 
Πολιτών. 

2. Ως τόπος εκτέλεσης του έργου αυτού ορίζεται ο 
Δήμος Μελισσίων. 

Οι συμβάσεις μίσθωσης έργου τις οποίες διανύει το 
ΚΕΠ την παρούσα περίοδο και λήγουν από 1/9/2006 
έως 31/12/2006 θα πρέπει να έχουν λυθεί με κοινή από¬ 
φαση των δύο μερών (συμβασιούχου και εκπροσώπου 
του ΟΤΑ) έως την 30.8.2006 καί οι νέες συμβάσεις να 
υπογραφούν την επόμενη εργάσιμη. 

Κάθε σύμβαση θα συναφθεί ηλεκτρονικά και θα απο¬ 
σταλεί με το ταχυδρομείο στην ΟΔΕ του ΥΠ.ΕΣ.Δ.Δ.Α. 
μαζί με την κοινή απόφαση λύσης της προηγούμενης 
σύμβασης. Σε διαφορετική περίπτωση η νέα σύμβαση 
δε θα γίνεται δεκτή και θα επιστρέφεται. 

Σε περίπτωση αποχώρησης, παραίτησης, διακοπής 
κ.λπ. της σύμβασης έργου με πρωτοβουλία του συμβασι¬ 
ούχου δεν θα συνάπτεται νέα σύμβαση σε συνέχεια της 
προηγούμενης που διακόπηκε, χωρίς την προηγούμενη 
έγκριση της ΟΔΕ/ΚΕΠ/ΥΠΕΣΔΔΑ η οποία θα πρέπει να 
έχει ενημερωθεί από την αρμόδια υπηρεσία των Ο.Τ.Α. 
Α' και Β' βαθμού. Σε διαφορετική περίπτωση το ΥΠ.ΕΣ. 
Δ.Δ.Α. δε θα κάνει δεκτή τη σύμβαση αλλά και δε θα 
τη χρηματοδοτήσει. 

Οι ανωτέρω συμβάσεις λήγουν (ανεξάρτητα από τη 
διάρκεια τους) από τη χρονική στιγμή που θα στελε¬ 
χωθεί το ΚΕΠ με μόνιμο προσωπικό. 

«Η αμοιβή ορίζεται σε 10.560 € ετησίως μέχρι τη συ¬ 
μπλήρωση χρονικού διαστήματος 24 μηνών, κατά το 
οποίο το έργο συγχρηματοδοτείται από το Επιχειρησι¬ 
ακό Πρόγραμμα «Κοινωνία της Πληροφορίας» Μέτρο 2.2. 
Για το χρονικό διάστημα πλέον του 24μήνου η αμοιβή 
ορίζεται σε 12.000 € ετησίως και χρηματοδοτείται από 
τον Τακτικό Προϋπολογισμό». 

Προϋπόθεση της κατάρτισης των συμβάσεων είναι η 
πλήρης ετοιμότητα λειτουργίας του ΚΕΠ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 4506 (3) 

Έγκριση απασχόλησης ενός (1) Τεχνικού συμβούλου πο¬ 
λεοδόμου - μηχανικού με σύμβαση μίσθωσης έρ¬ 
γου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση. 
Στελέχωση Περιφέρειας, ρύθμιση θεμάτων γ« την τοπική 
αυτοδιοίκηση και άλλες διατάξεις». 


2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου» (Φ.Ε.Κ. 206/Α/8.10.1997). 

3. Την υπ’ αριθμ. 591/2005 απόφαση του Δημοτικού 
Συμβουλίου του Δήμου Ξάνθης, με την οποία ζητείται 
η έγκριση απασχόλησης προσωπικού με σύμβαση έρ¬ 
γου. 

4. Το 14540/21.5.2006 έγγραφο του ΥΠΕΣΔΔΑ, με το 
οποίο μας γνωστοποίησε την 13342/14.3.2006 απόφαση 
κατανομής του Υφυπουργού Εσωτερικών, Δημόσιας 
Διοίκησης και Αποκέντρωσης συμβάσεων μίσθωσης 
έργου, για ένα (1) έτος. 

5. Τις διατάξεις του άρθρου 1, παρ. 1, περ. γ' του ν. 
301/1976 «Περί την εις την Εφημερίδα της Κυβερνήσεως 
δημοσιευομένης ύλης και ρυθμίσεως θεμάτων αναφερο- 
μένων εις την έκδοσιν και κυκλοφορίαν ταύτης» (εγκύ¬ 
κλιος 12935/10.3.2006 του ΥΠΕΣΔΔΑ), αποφασίζουμε: 

Καθορίζουμε τον αριθμό των προσώπων που είναι 
απαραίτητο να ασχοληθεί με σύμβαση μίσθωσης έργου 
στον ανωτέρω Δήμο, σύμφωνα με τις διατάξεις του 
άρθρου 681 του αστικού κώδικα ως εξής: 

Εγκρίνουμε την απασχόληση ενός (1) Τεχνικού συμ¬ 
βούλου πολεοδόμου, με σύμβαση έργου για τον Δήμο 
Ξάνθης, με αντικείμενο την επιστημονική υποστήριξη 
της Διεύθυνσης Τεχνικών Υπηρεσιών του, καθώς και 
την παροχή εξειδικευμένων υπηρεσιών. 

Ως τόπος εκτέλεσης του ανωτέρω έργου ορίζεται ο 
Δήμος Ξάνθης. 

Η χρονική διάρκεια της ανωτέρω σύμβασης θα είναι 
ενός (1) έτους. 

Η συνολική αμοιβή για την υλοποίηση του ανωτέρω 
έργου θα ανέλθει στις 4.000,00 ευρώ και θα βαρύνει τις 
ανάγκες του προγράμματος ΟΐΌθηΚογε. 

Το έργο που θα προσφερθεί δεν ανάγεται στον κύκλο 
καθηκόντων των υπαλλήλων του Δήμου και δεν μπορεί 
να εκτελεστεί από τους υπαλλήλους του. 

Το έργο θα παρακολουθείται από το Δήμαρχο Ξάν¬ 
θης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 28 Ιουνίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

-♦- 

Αριθμ.12590 (4) 

Έγκριση πρόσληψης με σύμβαση μίσθωσης έργου 2 
ατόμων στον Πολιτιστικό Οργανισμό Δήμου Κάρ- 
λας «ΠΟΛΥΜΝΙΑ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις του άρθρου 7 του ν. 2503/1997. 

2) Την υπ’ αριθμ. 14196/4.4.2003 εγκύκλιο του ΥΠΕΣ¬ 
ΔΔΑ για τη πρόσληψη προσωπικού σε Επιχειρήσεις των 
ΟΤΑ. 

3) Την 11/2006 απόφαση του Διοικητικού Συμβουλίου 
του Πολιτιστικού Οργανισμού Δήμου Κάρλας «ΠΟΛΥ¬ 
ΜΝΙΑ». 

4) Την υπ’ αριθμ. 4855 / 21.07.2006 σύμφωνη γνώμη του 
Δημάρχου Κάρλας. 

5) Το γεγονός ότι προκαλείται δαπάνη ύψους 13.000,00 €. 

6) Τις ανάγκες σε προσωπικό της ανωτέρω Επιχείρη¬ 
σης, αποφασίζουμε: 

Εγκρίνουμε την πρόσληψη, με σύμβαση μίσθωσης έρ¬ 
γου διάρκειας έως 30.6.2007, δύο (2) ατόμων ΔΕ από 
τον Πολιτιστικό Οργανισμό Δήμου Κάρλας «ΠΟΛΥΜΝΙΑ», 
για την κάλυψη αναγκών της Επιχείρησης αναφορικά 
με την παροχή υπηρεσιών και διοργάνωση εκδηλώσεων 
και ημερίδων για τη λίμνη Κάρλα, (αριθμός απόφασης 
Περιφέρειας Θεσσαλίας 12590/26.7.2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 26 Ιουλίου 2006 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. Οικ. 12341 

(5) 

Έγκριση σύναψης σύμβασης μίσθωσης έργου από τον 
Παιδικό Σταθμό Δήμου Μουζακίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (Φ.Ε.Κ. 107/Α') «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες δια¬ 
τάξεις». 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις» σύμφωνα με τις οποίες παρέχεται η δυνα¬ 
τότητα σύναψης συμβάσεων έργου από τους Ο.Τ.Α. και 
τα Νομικά τους Πρόσωπα με φυσικά πρόσωπα. 

3. Του άρθρου 29Α του ν. 1588/1985 σχετικά με τον 
έλεγχο των δαπανών που προκαλούν οι κανονιστικές 
διοικητικές πράξεις. 

4. Την υπ’ αριθμ. 2122/10.5.2001 (Φ.Ε.Κ. 597/Β/21.5.2001) 
«Εξουσιοδότηση Προϊσταμένου Διεύθυνσης Τοπικής Αυ¬ 
τοδιοίκησης & Διοίκησης Νομού Καρδίτσας». 

5. Την υπ’ αριθμ. ΔΙΠΠ/ΦΈΓΚΡ. 1/272/12074/26.06.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 ΠΥΣ με την οποία παρέχεται η έγκριση 
πρόσληψης του ανωτέρω προσωπικού. 

6. Την υπ’ αριθμ. 34047/7.7.2006 απόφαση κατανομής 
του Υφυπουργού Εσωτερικών, Δημόσιας Διοίκησης και 
Αποκέντρωσης. 

7. Την υπ’ αριθμ. 1/2006 απόφαση του Διοικητικού Συμ¬ 
βουλίου του Παιδικού Σταθμού Δήμου Μουζακίου, με την 
οποία ζητάει τη σύναψη σύμβασης μίσθωσης έργου με 
ένα (1) φυσικό πρόσωπο για τις ανάγκες λειτουργίας 
του ανωτέρω Δήμου, αποφασίζουμε: 

Εγκρίνουμε την απασχόληση με σύμβαση μίσθωσης 
έργου, για ένα (1) έτος, από τον Παιδικό Σταθμό Δήμου 
Μουζακίου, του παρακάτω προσωπικού: 

• Ενός (1) Τ.Ε. Βρεφονηπιοκόμου. 

Επισημαίνουμε ότι η πρόσληψη του ανωτέρω προσω¬ 
πικού θα γίνει σύμφωνα με τις διατάξεις του άρθρου 6 
του ν. 2527/97 και ότι στις σχετικές αποφάσεις σας για 
τις συμβάσεις μίσθωσης έργου θα πρέπει να γίνεται 
μνεία των αποφάσεων του Γ.Γ.Π.Θ. και των Π.Υ.Σ. 

Παρακαλούμε, σε περίπτωση που οι ανωτέρω ανάγκες 
έχουν καλυφθεί σε προσωπικό είτε με μετάταξη είτε 
με πρόσληψη μόνιμου, να ενημερώσετε απευθείας το 
ΥΠ.ΕΣ.Δ.Δ.Α., εντός πέντε (5) ημερών από τη λήψη της 
κοινοποίησης της παρούσας. 


Από τις διατάξεις της απόφασης αυτής, προκαλείται 
δαπάνη ύψους 4.800,00 €, σε βάρος του προϋπολογι¬ 
σμού οικονομικού έτους 2006, του Παιδικού Σταθμού 
Δήμου Μουζακίου. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Καρδίτσα, 31 Ιουλίου 2006 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. οικ. 22148 (6) 

Έγκριση πρόσληψης προσωπικού με σύμβαση μίσθωσης 
έργου από τη Νομαρχιακή Αυτοδιοίκηση Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τ ις διατάξεις: 

α) Του ν. 2503/1997 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την οπτική Αυ¬ 
τοδιοίκηση και άλλες διατάξεις». 

β) Του π.δ. 30/1996 «Κωδικοποίηση σε ενιαίο κείμενο με 
τίτλο «Κώδικας Νομαρχιακής Αυτοδιοίκησης» των ισχυ- 
ουσών διατάξεων για τη Νομαρχιακή Αυτοδιοίκηση». 

γ) Του άρθρου 6 του ν. 2527/1997 «Τροποποίηση και 
συμπλήρωση του ν. 2190/1994 και άλλες διατάξεις». 

2. Το υπ’ αριθμ. 30799/21.6.2006 έγγραφο του ΥΠΈΣ. 
Δ.Δ.Α. με το οποίο γνωστοποιείται ότι με την υπ’ αριθ. 
ΔΙΠΠ/Φ.ΕΓΚΡ.1/194/9236/9.6.2006 απόφαση της Επιτρο¬ 
πής του άρθρου 2 παρ. 1 της υπ’ αριθμ. 55/1998 ΠΥΣ 
(Φ.Ε.Κ. 252/Α/12.11.1998), εγκρίθηκε η σύναψη συμβάσεων 
μίσθωσης έργου από τη Νομαρχιακή Αυτοδιοίκηση Ρε¬ 
θύμνης, ενός (1) ατόμου ΔΈ. Διοικητικού Λογιστικού, με 
αντικείμενο έργου την παροχή υπηρεσιών Πληροφόρη¬ 
σης, Υποστήριξης, Συμβουλευτικής και Τεχνικής Βοήθει¬ 
ας στην 5η Περιφερειακή θυρίδα της Γραμματείας Νέας 
Γενιάς, για χρονικό διάστημα ενός (1) έτους. 

3. Την υπ’ αριθμ. 5/26/23.3.2006 απόφαση του Νομαρ¬ 
χιακού Συμβουλίου Ρεθύμνης, με την οποία εγκρίνεται 
η ανάθεση έργου για παροχή υπηρεσιών, για χρονικό 
διάστημα ενός (1) έτους, σε ένα (1) άτομο Δ.Ε., με εμπει¬ 
ρία σε θέματα παροχής υπηρεσιών σε θέματα απασχό¬ 
λησης, πολύ καλή γνώση Η/Υ και πολύ καλή γνώση της 
Αγγλικής γλώσσας, με αντικείμενο έργου την παροχή 
υπηρεσιών Πληροφόρησης, Υποστήριξης, Συμβουλευτι¬ 
κής και Τεχνικής Βοήθειας στην 5η Περιφερειακή Θυρίδα 
της Γραμματείας Νέας Γενιάς, η οποία λειτουργεί στη 
Ν.Α. Ρεθύμνης. 

4. Την από 3.4.2006 βεβαίωση του Νομικού Συμβού¬ 
λου της Ν.Α. Ρεθύμνης από την οποία προκύπτει ότι η 
σύμβαση που θα συναφθεί, αποτελεί γνήσια σύμβαση 
έργου και δεν υποκρύπτεται σε αυτή εξαρτημένη ερ¬ 
γασία, αποφασίζουμε: 

Εγκρίνουμε τη σύναψη σύμβασης μίσθωσης έργου για 
χρονικό διάστημα ενός (1) έτους από τη Νομαρχιακή 
Αυτοδιοίκηση Ρεθύμνης, ως κατωτέρω: 

α) Αριθμός ατόμων που θα απασχοληθούν: ένα (1) 
άτομο ΔΈ. Διοικητικού Λογιστικού. 

β) Χρονική διάρκεια απασχόλησης: για ένα (1) έτος 
από την υπογραφή της σύμβασης. 

γ)Έργο που θα εκτελεσθεί: παροχή υπηρεσιών Πλη¬ 
ροφόρησης, Υποστήριξης, Συμβουλευτικής και Τεχνικής 
Βοήθειας στην 5η Περιφερειακή Θυρίδα (Περιφέρεια 
Κρήτης) της Γενικής Γραμματείας Νέας Γενιάς. 

δ) Συνολικό ποσό αμοιβής: δώδεκα χιλιάδες ευρώ 
(12.000 ευρώ) για όλη την ετήσια διάρκεια της σύμ¬ 
βασης. 

ε) Η εκτέλεση του παραπάνω έργου, θα παρακολου- 
θείται από το Νομάρχη Ρέθυμνου. 

στ) Ως τόπος εκτέλεσης του έργου ορίζονται τα γρα¬ 
φεία της Ν.Α. Ρεθύμνης. 

ζ) Η παραπάνω σύμβαση δεν καλύπτει πάγιες και δι¬ 
αρκείς ανάγκες της υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 31 Ιουλίου 2006 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 10308 (7) 

Χορήγηση αδείας ασκήσεως επαγγέλματος φυσικού 
Νοσ/μείων εκτός της περιοχής των ιοντιζουσών ακτι¬ 
νοβολιών. 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Του π.δ. 30/1996 Κώδικας Νομαρχιακής Αυτοδιοίκη¬ 
σης όπως τροποποιήθηκε και ισχύει σήμερα. 

2. Του ισχύοντος Οργανισμού εσωτερικής λειτουργίας 
της Νομαρχίας Αθηνών (Φ.Ε.Κ.680/τ.Β720.5.2005). 

3. Την υπ’ αριθμ. 1623/10.2.2005 απόφαση του Νομάρχη 
Αθηνών περί μεταβίβασης αρμοδιοτήτων. 

4. Τις διατάξεις του άρθρου 3 του ν.δ. 181/1974 (Φ.Ε.Κ. 
347Α/1974) «Περί προστασίας εξ ιοντιζουσών ακτινο¬ 
βολιών». 

5. Την υπ’ αριθμ. Α2 στ/2073/1983 (Φ.Ε.Κ. 280/1983) 
Υπουργική Απόφαση «Καθορισμός προσόντων για την 
επαγγελματική απασχόληση των φυσικών Νοσοκομεί¬ 
ων». 

6. Την υπ’ αριθμ. 1014 (ΦΟΡ) 94/6.3.2001 κοινή Υπουργική 
Απόφαση «Εγκριση κανονισμών Ακτινοπροστασίας». 

7. Την υπ’ αριθμ. 10308/22.3.2006 αίτηση του Κολοβού 
Χρήστου με τα νόμιμα δικαιολογητικά. 

8. Τη γνωμοδότηση της αρμόδιας Επιτροπής του 
Υπουργείου Υγείας για χορήγηση άδειας άσκησης επαγ¬ 
γέλματος φυσικού Νοσ/μείων εκτός της περιοχής των 
Ιοντιζουσών Ακτινοβολιών (συνεδρίαση 24η /26.6.2006), 
αποφασίζουμε: 

Χορηγούμε άδεια άσκησης επαγγέλματος φυσικού νο¬ 
σοκομείων εκτός της περιοχής των ιοντιζουσών ακτινο¬ 
βολιών στον Φυσικό Κολοβό Χρήστο του Αθανασίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2006 

Ο Νομάρχης κ.α.α. 

Ο Αντινομάρχης 
ΛΕΩΝΙΔΑΣ ΑΝΩΜΕΡΙΤΗΣ 


Αριθμ. Φ.23/1288 (8) 

Καθορισμός λατομικής περιοχής στη θέση «Ντουφεκιά- 
ρη-Λυκοτρούπι» Δήμου Ασίνης, Νομού Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τις διατάξεις του π.δ. 30/1996 (Φ.Ε.Κ. 21/Α/02.02.1996) «Κώ¬ 
δικας Νομαρχιακής Αυτοδιοίκησης» όπως ισχύει σήμερα, 

2. Την υπ. αριθμ. 120/2005 (Φ.Ε.Κ. 1866/Β/29.12.2005) 
απόφαση του Ν.Σ. Αργολίδα «Εσωτερικός Οργανισμός 
Οργάνωσης και Λειτουργίας της Νομαρχιακής Αυτοδι¬ 
οίκησης Αργολίδας». 

3. Τις διατάξεις του Νόμου 1428/1984 « Εκμετάλλευση 
λατομείων αδρανών υλικών και άλλες διατάξεις» (Φ.Ε.Κ. 
43 /Α/11.4.1984). 

4. Τις διατάξεις του ν. 2115/1993 «Τροποποίηση, αντικα¬ 
τάσταση, και συμπλήρωση διατάξεων του ν. 1428/1993» 
(Φ.Ε.Κ. 15/Α/15.2.1993). 

5. Τις διατάξεις του ν. 2702/1999« Διάφορες ρυθμίσεις 
θεμάτων αρμοδιότητας Υπουργείου Ανάπτυξης »(Φ.Ε.Κ. 
70/Α/7.4.1999). 

6. Τις διατάξεις του ν. 3335/2005 «Έλεγχος της 
διακίνησης και αποθήκευσης καυσίμων - Ρύθμιση 
θεμάτων του Υπουργείου Ανάπτυξης» (Φ.Ε.Κ. 95/ 
Α/20.4.2005). 

7. Τις διατάξεις του Νόμου 3028/2002 «Για την προ¬ 
στασία των αρχαιοτήτων και εν γένει της Πολιτιστικής 
κληρονομιάς» (Φ.Ε.Κ. 153/Α/28.6.2006). 

8. Τις διατάξεις της υπ’ αριθμ. Δ10/Β/Φ.68/οικ. 10161/ 
2915/31.5.2005 απόφασης του Υπ. Ανάπτυξης «Λειτουργία 
της επιτροπής καθορισμού λατομικών περιοχών». 

9. Την σύμφωνη γνώμη της επιτροπής καθορισμού 
λατομικών περιοχών, που ορίστηκε με την υπ’ αριθμ. 
Φ23/993/21.7.2005 απόφαση Νομ. Αργολίδας, όπως 
αυτή εκφράζεται στην από 12.7.2006 έκθεση - πρα¬ 
κτικό της. 

10. Την υπ’ αριθμ. 89/20.7.2006 απόφαση του Νομαρ¬ 
χιακού Συμβουλίου Αργολίδας, αποφασίζουμε: 

Τον καθορισμό λατομικής περιοχής στη θέση Ντου- 
φεκιάρη- Λυκοτρούπι του Δήμου Ασίνης, συνολικής 
εκτάσεως 510,57083 στρεμμάτων, με συντεταγμένες 
των ορίων εξαρτημένες από το Εθνικό Τριγωνομετρι¬ 
κό Δίκτυο με Κ.Φ.Χ. 1:100.000 ΚΟΡΙΝΘΟΣ-ΝΑΥΠΛΙΟ και 
φ=+37° 45' και λ=-0° 45'. 


α/α 

ΚΟΡΥΦΗ 

X 

Ψ 

1 

Α 

-4970.000 

"20015.000 

2 

Β 

-4680.000 

-20330.000 

3 

Γ 

-4355.000 

-20535.000 

4 

Δ 

-4290.000 

-20395.000 

5 

Κ 

-4812.190 

-19644.150 

6 

Λ 

-4074.170 

-19659.420 


Και με συντεταγμένες των ορίων κατά Ε.Γ.Σ.Α. 87 οτό 
Φ.Χ. 1: 50.000 ΝΑΥΠΛΙΟ 

α/α 

ΚΟΡΥΦΗ 

X 

Ψ 

1 

Α 

+403762.93 

+4158447.87 

2 

Β 

+404049.36 

+4158129.77 

3 

Γ 

+404372.00 

+4157921.25 

4 

Δ 

+404438.52 

+4158060.50 

5 

Κ 

+403924.77 

+4158816.86 

6 

Λ 

+404662.38 

+4158793.47 


όπως αυτές αποτυπώνονται και στο, από Ιούνιο 2006, 
τοπογραφικό σχεδιάγραμμα της Διεύθυνσης Τεχνικών 
Υπηρεσιών, κλίμακας 1:5000, το οποίο συνοδεύει και 
την από 12.07.2006 ΕΚΘΕΣΗ -ΠΡΑΚΤΙΚΟ της επιτροπής 
καθορισμού λατομικών περιοχών, αφού: 

1. Σύμφωνα με το επισυναπτόμενο από 3.12.1996 πρα¬ 
κτικό της προηγούμενης επιτροπής που είχε συγκροτη¬ 
θεί με την με αριθμό Φ23/658/95 απόφαση του Νομάρχη 
Αργολίδας, προκύπτει ότι δεν υπάρχει κατάλληλος χώ¬ 
ρος σε μη δασική έκταση που από μόνος του να επαρκεί 
για να στηρίξει βιώσιμες λατομικές μονάδες. 

2. Πληροί τα γενικά κριτήρια επιλογής, όπως αυτά περι- 
γράφονται στο 2° κεφάλαιο της από 12.07.2006 ΕΚΘΕΣΗΣ 
- ΠΡΑΚΤΙΚΟ, της επιτροπής που συγκροτήθηκε από το Νο¬ 
μάρχη Αργολίδας με την υπ’ αριθμ.Φ23/993/21.7.2005 από¬ 
φαση και ιδιαίτερα δεν δημιουργεί νέες επεμβάσεις στο 
περιβάλλον, αφού στην περιοχή έχουν ήδη αναπτυχθεί 
λατομικές δραστηριότητες στο παρελθόν. Αντίθετα, με 
την ενεργοποίηση της εν λόγω λατομικής περιοχής, εξα¬ 
σφαλίζεται η αποκατάσταση των δύο εγκαταλελειμμένων 
γειτονικών λατομείων (σύμφωνα και με τους όρους της 
υπ’ αριθμ. ΥΠΠΟ/ΓΔΑΠΚ/ΑΡΧ/Α1/Φ4/47450/2084/1.6.20Θ6 
Απόφασης του Υπουργού Πολιτισμού). 


3. Η ποιότητα του πετρώματος είναι κατάλληλη για 
την παραγωγή αδρανών υλικών για γενική χρήση. 

4. Ο τρόπος προσπέλασης προς την περιοχή εξασφα¬ 
λίζεται από υφιστάμενο οδικό δίκτυο που συνδέεται με 
κεντρικές οδικές αρτηρίες προς τα μεγάλα καταναλωτι¬ 
κά κέντρα και δεν θα απαιτηθούν έργα υποδομής (παρ. 
4στ της υπ’ αριθμ. Δ10/Β/Φ.68/οικ.10161/2915/31.5.2005 
απόφασης του Υπ. Ανάπτυξης) 

και με την προϋπόθεση να ληφθούν όλα τα απα¬ 
ραίτητα μέτρα που προβλέπονται από την ισχύουσα 
νομοθεσία για την ελαχιστοποίηση των επιπτώσεων 
από την λειτουργία των λατομείων στη περιοχή, συ¬ 
γκεκριμένα δε στις άδειες εκμετάλλευσης που θα χο¬ 
ρηγηθούν μελλοντικά να υπάρχουν οι παρακάτω όροι 
που αναφέρονται στην υπ’ αριθμ. ΥΠΠΟ/ΓΔΑΠΚ/ΑΡΧ/ 
Α1/Φ4/47450/2084/1.6.2006 Απόφαση του Υπουργού Πο¬ 
λιτισμού: 

• Θα γίνει αποκατάσταση του φυσικού τοπίου, το 
συντομότερο δυνατό, στο εξορυγμένο μέτωπο των δύο 
εγκαταλελειμμένων λατομείων με κυμαινόμενο υψό¬ 
μετρο 120-280 μέτρα, μετά από εγκεκριμένη μελέτη 
αποκατάστασης. 

• Η αποκατάσταση του φυσικού τοπίου στη νότια 
πλευρά της ζώνης, στο χώρο των μέχρι πρόσφατα λει- 
τουργούντων λατομείων, θα αρχίσει συγχρόνως με τη 
λειτουργία της λατομικής ζώνης και θα ολοκληρωθεί σε 
σύντομο χρονικό διάστημα, με ευθύνη της Νομαρχιακής 
Αυτοδιοίκησης Αργολίδας. 

• Παράλληλα με τις εργασίες λατόμευσης, θα γίνει 
και αποκατάσταση του φυσικού τοπίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 7 Αυγούστου 2006 
Ο Νομάρχης 

ΒΑΣΙΛΕΙΟΣ Ν. ΣΩΤΗΡΟΠΟΥΛΟΣ 

